
                                                                                                          ΑΔΑ : ΒΙΕ9ΩΕ7-ΧΡ5

ΕΛΛΗΝΙΚΗ ΔΗΜΟΚΡΑΤΙΑ                                                                 Ιστιαία 24 / 02 /2014                       
ΝΟΜΟΣ ΕΥΒΟΙΑΣ                                                                                

ΔΗΜΟΣ ΙΣΤΙΑΙΑΣ - ΑΙΔΗΨΟΥ                                                           Αριθ.Πρωτ. 3938
Ταχ. Δ/νση : Ιστιαία                                                                            
Τ.Κ. 34200    
ΠΕΡΙΛΗΨΗ ΔΙΑΚΗΡΥΞΗΣ ΔΗΜΟΠΡΑΣΙΑΣ ΓΙΑ ΤΗΝ ΕΚΜΙΣΘΩΣΗ ΔΗΜΟΤΙΚΟΥ ΑΚΙΝΗΤΟΥ
                                  Ο ΔΗΜΑΡΧΟΣ ΙΣΤΙΑΙΑΣ-ΑΙΔΗΨΟΥ
                                               Διακηρύσσει ότι:

      Εκτίθεται σε  πλειοδοτική φανερή και προφορική δημοπρασία η εκμίσθωση δημοτικού ακινήτου, ισογείου καταστήματος, που βρίσκεται στην Τ.Κ. Ωρεών του Δήμου Ιστιαίας Αιδηψού επί της παραλιακής οδού, το οποίο αποτελείται από μία κυρίως αίθουσα επιφανείας 48,00 μ.τ. και χώρο για τουαλέτα επιφανείας 2,30 μ.τ., για να χρησιμοποιηθεί ως κρεοπωλείο, ή άλλες συναφείς χρήσεις. Το όλο ακίνητο συνορεύει βόρεια με Γραφείο Τοπικής Κοινότητας Ωρεών, νότια με Δημοτική οδό,  ανατολικά με Γραφείο ιδιοκτησίας του Δήμου και Δυτικά με Δημοτική παραλιακή οδό, με ελάχιστο όριο πρώτης προσφοράς (κατώτερο μηνιαίο μίσθωμα) τριακόσια είκοσι πέντε ευρώ και ενενήντα δύο λεπτά  (325,92).
      Η δημοπρασία θα διενεργηθεί στο Δημοτικό Κατάστημα του Δήμου Ιστιαίας-Αιδηψού, που βρίσκεται στην Ιστιαία, στις 10 Μαρτίου 2014, ημέρα της εβδομάδας Δευτέρα και ώρα από 10.00 έως 11.00, ενώπιον της αρμόδιας επιτροπής δημοπρασιών.
     Σε περίπτωση που αποβεί άκαρπη θα επαναληφθεί στις 17 Μαρτίου 2014 ημέρα Δευτέρα και από ώρα 10 π.μ. έως 11 π.μ. στον ίδιο τόπο ενώπιον της ίδιας Επιτροπής. 

      Στη δημοπρασία γίνονται δεκτοί οι ενδιαφερόμενοι αφού προσκομίσουν γραμμάτιο κατάθεσης στο Ταμείο Παρακαταθηκών και Δανείων ή εγγυητική επιστολή αναγνωρισμένης Τράπεζας ποσού τριακοσίων εβδομήντα επτά ευρώ και πενήντα λεπτά (377,50 ), υπέρ του Δήμου.
      Οι όροι της σχετικής διακήρυξης (αριθ.3937/24-2-2014 με ΑΔΑ:ΒΙΕ9ΩΕ7-ΖΜ8) βρίσκονται στο Γραφείο του Δήμου (Δ/νση : Δήμος Ιστιαίας-Αιδηψού, Δημοτικό Κατάστημα Ιστιαίας-Αιδηψού , 342 00 Ιστιαία ) και οι ενδιαφερόμενοι μπορούν να λαμβάνουν γνώση κατά τις εργάσιμες ημέρες και ώρες.
      Πληροφορίες : κ.Παντελής Πισσάκης-Τηλέφωνο: 22263-50021.
      Αντίγραφο της διακήρυξης χορηγείται ή αποστέλλεται στους ενδιαφερόμενους ύστερα από αίτηση που υποβάλλεται στην παραπάνω διεύθυνση.
      Η παρούσα θα τοιχοκολληθεί στον πίνακα ανακοινώσεων του Δήμου Ιστιαίας-Αιδηψού, στο δημοσιότερο μέρος της έδρας του δήμου και της Τοπικής Κοινότητας Ωρεών, καθώς στο Πρόγραμμα ΄΄ΔΙΑΥΓΕΙΑ΄΄ και στην ιστοσελίδα του Δήμου και θα δημοσιευθεί στην εφημερίδα ΄΄ΕΥΒΟΪΚΟΣ ΤΥΠΟΣ΄΄.

      Τα δε έξοδα δημοσίευσης θα βαρύνουν τον μισθωτή.
                                                                                         Ο Δήμαρχος
                                                                                           Χριστοφής Ι.Ζάχος

